דונטאס מוטיונאס

דונטאס מוטיונאס (בליטאית: Donatas Motiejūnas; נולד ב-20 בספטמבר 1990) הוא כדורסלן ליטאי המשחק בעמדות הפאוור פורוורד והסנטר במונקו מליגת העל הצרפתית והיורוליג. מוטיונאס החל את הקריירה שלו בשנת 2005 בקבוצת הנוער של ז'לגיריס קובנה, ז'לגיריס-ארווידאס סאבוניס, בליגה הליטאית השנייה. ב-2007/08 הוא ערך את הופעת הבכורה שלו בקבוצה הבוגרת במשחק הליגה הבלטית נגד א.ס.ק. ריגה, וקלע 15 נקודות ב-22 דקות. ב-2008 חתם מוטיונאס באיישיאי קובנה לעונת 2008/09, ורשם ממוצעים של 19.9 נקודות ו-7.0 ריבאונדים ב-29.3 דקות למשחק. ב-22 במרץ 2009 קלע שיא עונתי של 29 נקודות נגד נבז'יס. באוגוסט 2009 חתם מוטיונאס על חוזה רב-שנתי בבנטון טרוויזו מהסרייה א' האיטלקית. ב-33 משחקי ליגה בעונת 2009/10 הוא העמיד ממוצעים של 9.8 נקודות ו-5.2 ריבאונדים למשחק. באפריל הכריז מוטיונאס על מועמדותו לדראפט ה-NBA ‏2010, אך מאוחר יותר חזר בו. הוא זכה בפרס הכוכב העולה של היורוקאפ 2011 לאחר שעזר לבנטון לעפיל לפיינל פור במפעל עם ממוצעים של 10.9 נקודות ו-5.6 ריבאונדים למשחק. מוטיונאס נבחר במקום ה-20 בדראפט ה-NBA ‏2011 על ידי מינסוטה טימברוולבס, ולמחרת הועבר יחד עם ג'וני פלין ליוסטון רוקטס תמורת בראד מילר והבחירה ה-23 ניקולה מירוטיץ'. בשל השבתת ה-NBA חזר מוטיונאס לבנטון, וב-22 בספטמבר הושאל לאסקו גדיניה הפולנית לעונת 2011/2012. ב-7 בדצמבר 2011 רשם שיא קריירה של 21 ריבאונדים מול אולימפיה ליובליאנה, הכי הרבה ריבאונדי הגנה (18) למשחק יורוליג. הוא הוביל את גדיניה לאליפות פולין תשיעית ברציפות, ובמשחק השביעי והאחרון של הגמר רשם 23 נקודות ו-11 ריבאונדים. ב-6 ביולי 2012 חתם מוטיונאס על חוזה לארבע שנים ביוסטון רוקטס, במדיה שיחק בליגת הקיץ של ה-NBA. במשחק הראשון בליגת הקיץ הוא רשם 25 נקודות, 9 ריבאונדים ושתי חטיפות, ובסך הכל העמיד ממוצעים של 16.3 נקודות ו-7.8 ריבאונדים בארבעה משחקים. ב-14 בנובמבר נשלח מוטיונאס לריו גראנדה ואלי וייפרס, קבוצת ליגת הפיתוח של הרוקטס. בהופעת הבכורה שלו במדי הווייפרס ב-23 בנובמבר הוא רשם 31 נקודות, 8 ריבאונדים, 3 אסיסטים וחטיפה, ובסך הכל שותף במהלך העונה בשבעה משחקי ליגת הפיתוח בהם העמיד ממוצעים של 20.3 נקודות, 9.7 ריבאונדים ו-3.0 אסיסטים למשחק. ב-44 משחקים במדי הרוקטס בעונת 2012/2013 הוא העמיד ממוצעים של 5.7 נקודות ו-2.1 ריבאונדים למשחק. ב-30 באוקטובר 2013 הוארך חוזהו של מוטיונאס בשנתיים, וב-62 משחקים בעונת 2013/2014 הוא העמיד ממוצעים של 5.5 נקודות ו-3.6 ריבאונדים למשחק. ב-30 באוקטובר 2014 מימשו הרוקטס את האופציה על חוזהו של מוטיונאס, והוא הוארך לשתי עונות נוספות. עונת 2014/2015 הייתה הטובה ביותר שלו ב-NBA בעקבות פציעותיהם של דווייט הווארד וטרנס ג'ונס, וב-71 משחקים העמיד ממוצעים של 12 נקודות ו-5.9 ריבאונדים. ב-13 בדצמבר הוא קלע שיא קריירה של 25 נקודות עם 11 מ-19 מהשדה בניצחון 108–96 על דנוור נאגטס, אותו שיפר ב-30 בינואר 2015 ל-26 נקודות בניצחון 93–87 על בוסטון סלטיקס. ב-27 במרץ נפצע בגב התחתון, פציעה שסיימה לו את העונה ומנעה ממנו לייצג את נבחרת ליטא בכדורסל ביורובאסקט 2015. ב-1 בדצמבר 2015 חזר מוטיונאס להתאמן לאחר שלא שיחק מאז מרץ ועבר ניתוח לתיקון פריצת דיסק בגבו, וארבעה ימים לאחר מכן חזר לסגל הרוקטס וערך את הופעת הבכורה שלו בעונה, ואף זכה למחיאת כפיים בעמידה מהקהל כשנכנס למשחק לראשונה ברבע הראשון של הניצחון 120–113 על סקרמנטו קינגס, בו קטף ריבאונד אחד בשש דקות משחק. הוא שיחק ב-14 משחקים רצופים עבור הרוקטס ואף פתח פעם אחת בחמישייה לפני שכאבי גב נוספים אילצו אותו לצאת שוב מהסגל. הוא פספס את כל חודש ינואר, וב-30 בינואר נשלח לריו גראנדה ואלי וייפרס לראשונה מאז 2013. ב-18 בפברואר 2016 הועברו מוטיונאס ומרכוס ת'ורנטון לדטרויט פיסטונס בטרייד של שלוש קבוצות בו הייתה מעורבת גם פילדלפיה 76', אך ארבעה ימים לאחר מכן ביטלו הפיסטונס את הטרייד בעקבות כושרו הפיזי של מוטיונאס וב-27 בפברואר הוא חזר לסגל הרוקטס ושיחק לראשונה מאז 31 בדצמבר. במשחק השלישי בסדרת הסיבוב הראשון של פלייאוף ה-NBA מול גולדן סטייט ווריורס הוא רשם את הדאבל דאבל הראשון שלו בפלייאוף עם 14 נקודות ו-13 ריבאונדים בניצחון 97–96. לאחר עונת 2015/16 הפך מוטיונאס לשחקן חופשי מוגבל. ב-2 בדצמבר 2016, בעקבות סכסוך חוזה ממושך עם הרוקטס שנמשך לתוך החודש הראשון של עונת 2016/2017, הוא קיבל הצעת חוזה לארבע שנים של 37 מיליון דולר מברוקלין נטס, שהושוותה על ידי הרוקטס שלושה ימים לאחר מכן. מוטיונאס לא הגיע לבדיקות הרפואיות שלו עם הקבוצה, וב-15 בדצמבר ויתרו הרוקטס על חוזהו ועל זכויות הדראפט שלו והפכו אותו לשחקן חופשי בלתי מוגבל. ב-3 בינואר 2017 חתם מוטיונאס בניו אורלינס פליקנס, וערך את הופעת הבכורה במדי ארבעה ימים לאחר מכן עם 11 נקודות וחמישה ריבאונדים ב-20 דקות מהספסל בהפסד 108–117 לבוסטון סלטיקס. במהלך סוף-שבוע האולסטאר ב-NBA עבר לקבוצה דמרקוס קאזינס (יחד עם עומרי כספי), מה שגרם להקטנת תפקידו של מוטיונאס, כשלאחר הטרייד הופיע בתשעה משחקים בלבד מתוך 20 לעומת 21 משחקים רצופים לפניו. ב-34 משחקים בסך הכל במדי הפליקנס הוא רשם ממוצעים של 4.4 נקודות ו-3 ריבאונדים למשחק. ב-9 באוגוסט 2017 חתם מוטיונאס על חוזה לשנה בגובה 2.2 מיליון דולר בשאנדונג גולדן סטארס מליגת ה-CBA הסינית, ועל פי הדיווחים היה הזר בעל השכר הגבוה ביותר בליגה. ב-1 בפברואר 2018 הוא רשם טריפל דאבל ראשון בקריירה והוביל את קבוצתו לניצחון 127–103 על ג'יאנגסו דראגונס עם 29 נקודות, 15 ריבאונדים ו-10 אסיסטים. ב-8 בנובמבר 2018 רשם מוטיונאס שיא קריירה בריבאונדים עם 25 כדורים חוזרים ו-24 נקודות בניצחון 100–82 על ג'יאנגסו, וחמישה ימים לאחר מכן שיפר אותו כשקלע 32 נקודות וקטף 32 ריבאונדים בניצחון 99–96 על שאנגחאי שארקס. ב-3 במרץ 2019 הוא קלע שיא קריירה של 43 נקודות עם 17 ריבאונדים ו-6 אסיסטים והוביל את קבוצתו לניצחון 122–83 על ג'יאנגסו, ובאותה עונה העמיד ממוצעים של 27.7 נקודות, 13.9 ריבאונדים, 4.1 אסיסטים ו-1.9 חטיפות. ב-4 באפריל 2019 חתם מוטיונאס בסן אנטוניו ספרס, ושיחק במדיה שלושה משחקים בעונה הסדיה וחמישה בפלייאוף. לאחר סיום עונת 2018/2019 ב-NBA הוא חזר לסין וחתם בשאנגחאי שארקס, וב-1 באוקטובר שיחק נגד קבוצתו לשעבר יוסטון רוקטס ורשם 27 נקודות, 11 ריבאונדים, 3 חטיפות ו-3 אסיסטים בתבוסה 71–140. ב-9 ביוני 2020 הוא שוחרר מהשארקס לאחר שב-28 משחקים העמיד ממוצעים של 22.8 נקודות, הוביל את הליגה עם 15.1 ריבאונדים, 3.5 אסיסטים, 1.8 חטיפות ו-0.5 חסימות ב-36.7 דקות למשחק. ב-17 בספטמבר 2020 חתם מוטיונאס בשינג'יאנג פליינג טייגרס הסינית, וב-41 משחקים העמיד ממוצעים של 21.5 נקודות, 13.7 ריבאונדים, 4.2 אסיסטים ושתי חטיפות למשחק. ב-18 באוגוסט 2021 חתם מוטיונאס במונקו מליגת העל הצרפתית והיורוליג. ב-2023 זכה עם הקבוצה בדאבל של אליפות וגביע והעפיל עימה לפיינל פור היורוליג 2023, בו סיימה מונקו במקום השלישי. מוטיונאס היה חלק מנבחרות הקדטים, הנוער והעתודה של ליטא, במדיהן שיחק באליפות אירופה בכדורסל עד גיל 16 2006, אליפויות אירופה עד גיל 18 2007 ו-2008, אליפויות אירופה עד גיל 20 2008 ו-2009 וגביע העולם בכדורסל עד גיל 19 2009. מוטיונאס הוביל את נבחרת הצעירה של ליטא למדליית כסף באליפות אירופה לנוער 2008, ולמרות ההפסד ליוון בגמר נבחר ל-MVP של הטורניר לאחר שהעמיד ממוצעים של 18.2 נקודות, 10.2 ריבאונדים ו-1.8 חסימות למשחק. באותה שנה הוא זכה גם עם נבחרת העתודה במדליית כסף באליפות אירופה. ב-2013 זכה מוטיונאס במדליית כסף עם נבחרת ליטא הבוגרת באליפות אירופה בכדורסל, והמשיך להתחרות בנבחרת בגביע העולם בכדורסל 2014, בו העמיד ממוצעים של 7.4 נקודות ו-4.0 ריבאונדים בתשעה משחקים. הוא הופיע במדי הנבחרת גם ביורובאסקט 2017 ובגביע העולם בכדורסל 2023. מדיה וקבצים בנושא דונטאס מוטיונאס בוויקישיתוף פרופיל, באתר Basketball-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN פרופיל, באתר היורוליג פרופיל, באתר פיב"א החדש תעודת זהות: דונטאס מוטיונאס, באתר מכבי תל אביב,27 בדצמבר 2021 סטטיסטיקות עונתיות, באתר Krepsinis.net (בליטאית) אהוד כהנים, כוכב העתיד הליטאי מוטיונאס חתם בבנטון, באתר ynet, 9 באוגוסט 2009 Motiejunas, Eurocup Rising Star Trophy winner, Eurohopes.com דראפט 2011, באתר NBA "Rockets acquire guard Jonny Flynn". ESPN. 24 ביוני 2011. נבדק ב-2024-02-29. {{cite web}}: (עזרה) Donatas Motiejunas vuelve a Italia para continuar en la Benetton, basketme.com, [דונאטאס מוטיונאס חוזר לאיטליה כדי להמשיך בבנטון] (בספרדית) "Eurolygos rekordą pagerinęs Motiejūnas atvedė "Asseco Prokom" į pirmą pergalę" [מוטיונאס שבר שיא יורוליג והוביל את אסקו פרוקום לניצחון הראשון שלה]. BasketNews.it (בליטאית). 7 בדצמבר 2011. נבדק ב-2024-02-29. {{cite web}}: (עזרה) "Motiejūnas atvedė "Asseco Prokom" iki Lenkijos čempionų titulo" [מוטיונאס הוביל את אסקו פרוקום לתואר אלופת פולין]. BasketNews.it (בליטאית). 6 ביוני 2012. נבדק ב-2024-02-29. {{cite web}}: (עזרה) Rockets sign Polish League standout Motiejunas, ESPN, ‏6 ביולי 2012 "Summer League Diary Day One: Rockets vs. Raptors". יוסטון רוקטס. 13 ביולי 2012. נבדק ב-2024-02-29. {{cite web}}: (עזרה) סטטיסטיקות, באתר ליגת הפיתוח של ה-NBA סטטיסטיקות, באתר NBA סיקור המשחק, באתר ESPN סיקור המשחק, באתר ESPN אור זיו, ‏עוד מכה ליוסטון: דונטס מוטיונאס גמר את העונה, באתר ערוץ הספורט, 9 באפריל 2015 חיזוק ללברון: פריי עבר מאורלנדו לקליבלנד, באתר ONE‏, 18 בפברואר 2016 דונטאס מוטיונאס לא עבר את הבדיקות, הטרייד עם דטרויט בוטל, באתר וואלה, 22 בפברואר 2016 סיקור המשחק, באתר ESPN "Report: Brooklyn Nets sign Donatas Motiejunas to offer sheet". NBA. 2 בדצמבר 2016. נבדק ב-2024-03-01. {{cite web}}: (עזרה) אדריאן ווג'נרובסקי (5 בדצמבר 2016). "Sources: Houston matches Nets' offer sheet for Donatas Motiejunas". Yahoo!. נבדק ב-2024-03-01. {{cite web}}: (עזרה) "Rockets' Donatas Motiejunas fails to show up for physical". יוסטון כרוניקל. 6 בדצמבר 2016. נבדק ב-2024-03-01. {{cite web}}: (עזרה) "Rockets Statement on Donatas Motiejunas". יוסטון רוקטס. 15 בדצמבר 2016. נבדק ב-2024-03-01. {{cite web}}: (עזרה) "Pelicans Sign Donatas Motiejunas". ניו אורלינס פליקנס. 3 בינואר 2017. נבדק ב-2024-03-01. {{cite web}}: (עזרה) סיקור המשחק, באתר ESPN דמרכוס קאזינס ועומרי כספי עוברים בטרייד מסקרמנטו לניו אורלינס, באתר וואלה, 20 בפברואר 2017 "2016-17 Pelicans Season Review: Donatas Motiejunas". ניו אורלינס פליקנס. 17 במאי 2017. נבדק ב-2024-03-01. {{cite web}}: (עזרה) לא יגיע למכבי: מוטיונאס סיכם בשאנדונג הסינית, באתר nrg‏, 8 באוגוסט 2017 "Milžiniški lūkesčiai: D. Motiejūnas – Kinijoje brangiausiai apmokamas legionierius" [ציפיות ענקיות: ד' מוטיונאס הוא הליגיונר בעל השכר הגבוה ביותר בסין]. delfi.lt (בליטאית). נבדק ב-2024-03-01. "Kinijoje – galingas D.Motiejūno trigubas dublis ir individualūs šou" [בסין - טריפל דאבל ומופעים אישיים עוצמתיים של ד' מוטיונאס]. 24sek.lt (בליטאית). נבדק ב-2024-03-01. "Fantastiškai dėl kamuolių kovojęs Motiejūnas pagerino asmeninį rekordą" [מוטיונאס נלחם בצורה פנטסטית על הכדורים ושיפר את שיאו האישי]. delfi.lt (בליטאית). נבדק ב-2024-03-01. שיאים אישיים, באתר proballers.com סטטיסטיקות, באתר basketball-reference.com הוא חוזר: דונאטס מוטיונאס חתם עד תום העונה בסן אנטוניו, באתר וואלה, 23 במרץ 2019 "Oficialu: Motiejūnas pasirašė sutartį su naujuoju klubu" [רשמי: מוטיונאס חתם על חוזה במועדון חדש]. delfi.lt (בליטאית). נבדק ב-2024-03-01. משחקי טרום העונה החלו, טריפל דאבל לג'יימס הארדן בחגיגה של יוסטון בסין, באתר וואלה, 1 באוקטובר 2019 "Shanghai Sharks lose two foreign players for remaining CBA games". שינחואה. 9 ביוני 2020. נבדק ב-2024-03-01. {{cite web}}: (עזרה) "Donatas Motiejunas joins Xinjiang Flying Tigers". ספורטנדו. 17 בספטמבר 2020. נבדק ב-2024-03-01. {{cite web}}: (עזרה) "Donatas Motiejunas arrive à Monaco". מונקו (כדורסל) (בצרפתית). 18 באוגוסט 2021. נבדק ב-2024-03-01. {{cite web}}: (עזרה) "Motiejunas MVP, two Greeks in all-tournament team". פיב"א אירופה. 3 באוגוסט 2008. נבדק ב-2024-03-01. {{cite web}}: (עזרה) פרופיל, באתר גביע העולם בכדורסל 2014